cyanic-selkie/wikianc huggingface dataset:
Grananoxia
Grananoxia er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Utbredelse
Arten er utbredt i Sørøst-Asia (Vietnam, Taiwan).
Systematisk inndeling
Slekten blir gjerne plassert som en underslekt av Polyphylla.
Timothy B. Schmit
Timothy Bruce Schmit (født 30. oktober 1947 i Oakland, California) er en amerikansk bassist, sanger og låtskriver kjent fra bandet The Eagles. Han ble medlem av bandet Poco i 1970 hvor han erstattet bassist Randy Meisner. Så tidlig i 1978 erstattet han Meisner igjen, denne gangen i Eagles hvor han også er i dag.
Subaru Impreza WRX
Subaru Impreza WRX er en turboladet versjon av Subaru Impreza, en liten sedan med firehjulstrekk.
WRX ble først introdusert i Japan i 1992, og kort tid etter i Australia og Europa. Første generasjons WRX hadde en turboladet 2,0 l boksermotor med en ytelse på 208 hestekrefter (155 kW). Fra årsmodell 1997 har WRX en motor med 218 hestekrefter. Sammenliknet med Impreza har WRX-utgaven bredere lavprofildekk, større bremser og hardere understell.
Dagens WRX er basert på rallyutgaven, Subaru Impreza WRC, som blant andre Petter Solberg har kjørt i World Rally Championship. Prodrive s sjef David Richards skal etter sigende ha gitt ingeniørene som skulle designe bilen i oppgave å tegne en bil som «så ut som om den kjørte i 150 km/t, selv når den sto parkert».
WRX STi
Subarus motorsportavdeling, Subaru Technica International, introduserte i 1994 en liten serie biler med enda høyere ytelser og bedre kjøreegenskaper. Denne modellen kalles Impreza WRX STi; den har 300 hestekrefter (224 kW) fra fabrikk og blir ofte brukt i motorsport. Subaru Impreza WRX STi har en turboladet B4-motor, det vil si at det er en boksermotor med 4 stempler. Den har en turbo som utgjør ca. 270-300 bhp. Disse bilene er bygd for N4 eller PWRC.
Subaru Impreza WRX スバル・インプレッサ Subaru Impreza WRX
GoodNites
GoodNites, også kalt DryNites i Europa, er ei bleie utviklet for barn i alderen 4-15 år som lider av sengevæting. Drynites likner ei vanlig up-og-go truse-bleie og finnes i størelsene 4-7 år og 8-15 år. Det er forskjell på gutte- og jentebleiene både i utseende og fysiske egenskaper. Jentebleiene har ofte et jente-motiv som sommerfugler og alver, med størst absorberingsmulighet midt mellom beina der jentenes urinveisåpning sitter, mens guttebleiene ofte har motiver som motorsykler og biler, med en absorberingskjerne lenger opp tilpasset guttenes urinveisåpning.
Det finnes også DryNites-tisselaken, som er absorberende plastlaken som kan legges i mellom lakenet og madrassen og vil absorbere inntil 9 dl urin dersom en skulle ha et uhell nattestid uten å ha på seg bleie.
Nørre Voldgade (København)
Historisk var gaten i likhet med Vester Voldgade et smalt strede opp til vollanlegget. Etter at vollene ble sløyfet i 1867 ble gaten lagt om.
Flere kunstnere har bodd i gaten, bl.a. dikteren Henrik Hertz (nr. 6 og senere nr. 8), komponisten Emil Horneman og maleren P.S. Krøyer (begge nr. 20), forleggeren F.L. Liebenberg (nr. 22), komponisten Hans Ernst Krøyer og skuespilleren Kristian Mantzius (begge i nr. 40).
Extra! Extra!
'Extra! Extra!' er et samlealbum med Høst, utgitt i 1977.
Gallup International Association
Gallup International Association er en organisasjon med driver markedsanalyse i mer enn 100 land over hele verden. GIA ble stiftet i 1947 av 11 analyseinstitutter, med George H. Gallup som den første president.
Ett av organisasjonens formål er å sikre høy standard på markedsanalyse ved at medlemmene opererer i henhold til ICC/ESOMARs standarder – International Code of Marketing and Social Research Practices. Norsk medlem er TNS Gallup AS. En av stifterne var Bjørn Balstad i Norsk Gallup Institutt AS.
Folkestil-bryting
Begrepet folkestil-bryting inkluderer kampsport-stilarter.
Disse regnes ikke som internasjonale stilarter innen bryting.
Liste
Enhver liste over folkestil- / etnisk bryting vil kunne anses som mer eller mindre unyansert. Her er en kort liste over stilarter som kan spores tilbake i tid.
Allopatri
Allopatri betyr at en del individer i en populasjon fysisk isoleres/skilles fra populasjonen slik at de ikke kan formere seg fritt med resten av populasjonen. Deretter må det skje en evolusjon/utvikling hos populasjonene som gjør at individer i den "nye" populasjonen ikke kan krysses med individer fra den opprinnelige populasjonen.
Folkestil-bryting
Etnisk bryting som ikke lenger regnes som folkestil-bryting
Disse idrettene er blitt populære eller "formelle" i en grad, slik at de ikke lenger regnes som "folke-idretter". Disse stilartene utgjør en del av hovedretningene innen internasjonal bryting.
Fyrkat
Fyrkat er et forsvarsanlegg fra vikingtiden, anlagt omkring 980 sørvest for Hobro i Region Nordjylland i Danmark. Fyrkat er den minste av de fire undersøkte ringborgene i Danmark. De tre andre er Trelleborg på Sjælland, Nonnebakken ved Odense og Aggersborg i nord ved Limfjorden. Mens Aggersborg var 288 meter i diameter (48 langhus), var de tre andre bare 120 meter i diameter og rommet neppe mer enn 16 store langhus.
I likhet med Aggersborg ligger Fyrkat også nær Hærvejen eller ca. 1,5 km øst for den østligste hærvejsrute mellom Ålborg og Viborg, hvor denne passerer vassdraget Onsild å. Selv om Fyrkat er den minste av de tre borgene, møter vi her et imponerende forsvarsanlegg. Anlegget er strengt geometrisk oppbygget og lagt innenfor en sirkel med en diameter på 120 m. Her er en karrébebyggelse med fire ganger fire hus anbrakt i kvadrat. Midt i hver karré ligger dessuten et mindre hus.
Allopatri
Eksempel på allopatrisk artsdannelse kan være at populasjonen blir skilt av et jordskjelv som deler et område i to. Hvis noen individer da befinner seg på den ene siden og det ikke er mulig å komme seg til den andre siden er disse individene blitt skilt fra resten av populasjonen og grunnlaget for en allopatrisk artsdannelse er lagt.
Fyrkat
Da arkeologer fra Nationalmuseet gravde ut vikingeborgen på 1950-tallet, fant de en gravplass nordøst for Fyrkat med bortimot 30 graver, blant annet flere barnegraver, og grav 4 som var en kvinnegrav med en del gjenstander som gjør det sannsynlig at kvinnen har vært en volve. Avdøde var kledd i et kostbart, blått og rødt antrekk med gulltråder. I likhet med de rikeste kvinnene var hun lagt i vognkassen fra et hestekjøretøy. Hun var gravlagt med tein og saks, men også to tå-ringer av sølv, et unikt funn i Norden. I graven lå også en bronseskål med mulig opprinnelse i Sentral-Asia. I en liten pung lå frø fra bulmeurt, et funn som knyttes til volver, i likhet med metallstaven hun fikk med seg i graven.
Tolkningen av vikingtidens ringborger er omdiskutert. De er blitt satt i forbindelse med erobringen av England i 1013, samlingen av Danmark til et kongerike under Harald Blåtann, stridigheter om makten mellom Harald Blåtann og hans sønn Svein Tjugeskjegg, og med truslene fra den tyske keiser i sør. En årringdatering av Fyrkatborgen viser at borgen sannsynligvis er oppført mellom 979 og 981, dvs. noenlunde samtidig med Aggersborg, Trelleborg og den store broen over Ravning Enge.
I nærheten av Fyrkat ligger Fyrkat Vikingecenter med mange rekonstruksjoner av bygninger fra vikingtiden.
Morwen av Lossarnach
I J.R.R. Tolkiens fiktive verden Midgard var Morwen Stålskjær (2922-???? tredje tideverv) en dronning i Rohan. Hun var gift med kong Thengel av Rohan. De giftet seg i år 2943, og hadde sammen fem barn (fire jenter og en gutt), og blant dem var Théoden og Théodwyn (mor til Éomer og Éowyn).
Morwen var 17 år yngre enn ektemannen hennes, og derfor var hun antakeligvis født i 2922. hun fikk navnet Stålskjær av Rohirrim på grunn av sin skjønnhet. Morwen døde før begynnelsen av Ringkrigen.
Lista Dúnedainów
Internasjonalt hjelpespråk
Internasjonalt hjelpespråk er tanken om et språk som ifølge noen behøves for å «forene menneskeheten og dermed fremme verdensfreden og forbedre forståelsen og samarbeidet mellom mennesker fra ulike land og bakgrunner». Man ser for seg at et verdensspråk enten vil bli oppfunnet eller valgt ut blant de eksisterende språk, og det vil bli undervist i det i alle skoler som et hjelpespråk ved siden av morsmålet. Et verdensskriftsystem, en verdenslitteratur vil forenkle og lette samkvemmet mellom menneskehetens nasjoner og folkegrupper.
Under historiens gang har de land som seiret i kriger eller dominerende stormakters språk blitt introdusert og ofte påtvunget befolkninger i kolonier, territorier og mandatområder. Forsøk med et universelt språk har vært flere de seneste hundre år, men så langt har man ikke lykkes. De mest kjente eksemplene på moderne hjelpespråk er (med året de ble offentliggjort i parentes):
Eksterne lenker
Kunsttaal
Bispetorv (København)
Torvet er preget av Vor Frue kirkes inngangsparti som vender ut mot torvet og Reformationsmonumentet utført av Max Andersen og Harald Lønborg-Jensen fra 1937–41.
Gamvik flyplass
Gamvik flyplass er en nedlagt flyplass i Gamvik kommune i Finnmark fylke.
Flyplassen ligger to kilometer nord for Gamvik sentrum og ble innviet 29. august 1971. Flyplassen var et spleiselag mellom befolkningen og A/S Varangfly-Norwings. Rullebanen er muligens totalt 800 meter lang og 30 meter bred. Banen er delt i to av en vei og er 500 meter om denne ikke er lukket.
Flyplassen var en av flere ambulansestriper som ble bygd på 1970-tallet i Finnmark. Flyplassen mistet betydning etter at veiforbindelse og åpningen av Mehamn lufthavn 20 km unna. Flyplassen brukes i dag kun i nødssituasjoner.
Rugder
Rugder (Scolopax) er en slekt av vadefugler i snipefamilien. Slekten inkluderer åtte arter (ni taxa) og sorteres i tribuset Scolopacini, som inkluderer fire slekter med tilsammen 31 arter. Sju av artene er monotypiske. Én art hekker i Norge.
Rugder har kompakt kropp, langt nebb, relativt korte ekstremiteter, og en kamuflasjefarget fjærdrakt på oversiden, med en lysere underside.
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Uljanovsk
Uljanovsk (russisk: Ульяновск) er en by i Russland og hovedstad i Uljanovsk oblast. Byen ligger ved bredden av elva Volga, lengst øst i den europeiske delen av Russland, 893 km øst for Moskva.
Uljanovsk ble grunnlagt under navnet Simbirsk i 1648 og fikk bystatus i 1796. I 1924 ble byens navn endret til Uljanovsk, etter det egentlige etternavnet til Lenin – Vladimir Uljanov – som ble født i byen og bodde der til han var 17 år gammel. Aleksandr Kerenskij, lederen av Den russiske provisoriske regjering som ble styrtet av Lenin under oktoberrevolusjonen, ble også født i samme by. Deres fedre arbeidet begge i skoleverket og var nære venner..
Fylkesvei 552
Fylkesvei 552 går mellom Moberg og Eikelandsosen i Bjørnafjorden. Veien (unntatt fergestrekningen) er 20,0 km lang.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Frem til 2019 var fylkesvei 583 arm av veien.
Palkia
Palkia er pokémonen som styrer og skapte verdensrommet. Palkia er en Spatial-pokémon. Den er med i Pokémon-filmene Darkrai sin oppstand og Arceus og livets juvel. Dens rival er Dialga, som hersker over tiden. Palkia er en Water- og Dragon-type.
Palkia er den høyeste og den tyngste Pokémonen som er lilla. Palkia og Dialga har også kjempet mot Giratina.
Live & Unreleased
Live & Unreleased er et konsertalbum med Høst, utgitt i 1994.
Valgteknisk samarbeid
Valgteknisk samarbeid er et samarbeid mellom politiske partier i kommunestyre eller andre sammenhenger hvor man inngår en avtale om å samarbeide om selve valget, uten at det gir føringer for samarbeid i andre sammenhenger.
Det er vanlig å forhandle seg fram til et samarbeid når det gjelder valg av ordfører i en kommune. Ordfører velges av kommunestyrets representanter om det ikke har vært direkte ordførervalg i kommunen. På forhånd inngår da partier avtale om samarbeid hvor andre partier stemmer på et partis kandidat. Ofte får vedkommende parti da en gjenytelse ved at partiet som får ordføreren, hjelper med sine stemmer til at partiet med mindre uttelling i valget, likevel kan få et medlem i formannskapet eller et av kommunestyrets underutvalg, hvor man etter eget stemmetall ikke ville fått uttelling.
Strausberg
Strausberg er en tysk by med rundt 26 500 innbyggere, beliggende i Brandenburg.
Geografi
Byen ligger i dag helt øst i Tyskland, og 30 km øst for Berlin, 30 km vest for grensen til Polen, 20 km vest for Seelow.
Venus Beach/Lost on Venus
Venus Beach/Lost on Venus er et splitt-album med Astroburger og Monsters of Doom, utgitt i 1991.
Bram Cohen
Bram Cohen (født 1975) er en amerikansk dataprogrammerer. Han er mest kjent for å skapt Torrent, et fildelingsformat. Før Cohen startet selskapet BitTorrent Inc i 2004 hadde han jobbet for andre programvareselskaper, og var blant annet med på utviklingen av Half-Life 2.
Biografi
Cohen vokste opp på Manhattan, New York City, New York. Han begynte å programmere i BASIC på familiens Timex Sinclair-maskin da han var 5 år gammel. Mens han gikk på Stuyvesant High School deltok han i den amerikanske matematikk-olympiaden. Han fullførte High School i 1993, og begynte på University at Bufallo, men avsluttet studiene tidlig for å jobbe for diverse dot com selskaper på slutten av 90-tallet. Det siste selskapet han jobbet for var MojoNation, et ambisiøst prosjekt som etter hvert gikk i vasken. Her jobbet han sammen med Jim McCoy.
Ideen til MojoNation var å la folk dele opp private filer i krypterte deler, og distribuere disse delene over flere maskiner som kjørte MojoNation. Hvis noen ønsket å laste ned en kopi av den krypterte filen måtte man hente den samtidig fra mange maskiner. Cohen mente dette konseptet var ideelt for fildeling, siden datidens populære fildelingsprogrammer, som Kazaa og Napster ofte brukte lang tid på å hente ned filer, siden de vanligvis lå på en kilde (eller "nabo"). Cohen bygget BitTorrent, som han skrev i programmeringsspråket Python, slik at det kan laste ned filene var mange kilder, og på den måten øke ytelsen, da spesielt for brukere med høy båndbredde. Dette betyr at en fil blir kjappere å hente ned hvis den er svært populær, siden det er mange som mottar og sender deler av programmet.
Cohen sluttet i MojoNation i april 2001 for å fokusere på BitTorrent. Han presenterte ideene sine på den første CodeCon-konferansen, som han arrangerte sammen med sin rom-kamerat Len Sassaman. CodeCon er fortsatt kjent for å være en kilde for nye retninger innenfor programvare-utvikling, men BitTorrent er sannsynligvis den mest kjente teknologien som har vært presentert der.
Cohen begynte å betateste BitTorrent sommeren 2002, og tilbød da gratis porno fra internett for å motivere brukerne til å teste programmet hans. Programmet oppnådde raskt popularitet blant Linux-brukere, som brukte det til å distribuere lovlige kopier av dvd-er og cd-er med Linux-distribusjoner. Etterhvert har bittorrent også blitt populært blant vanlige brukere, som bruker det til å dele musikk og filmer på nettet. Cohen sier selv at han aldri har brukt BitTorrent til å bryte loven, og han mistenker at MPAA gjerne kunne tenke seg å sette et eksempel ved å anmelde ham hvis han gjorde det. Han uttaler likevel at han mener media-bransjen er dødsdømt til tross for RIAA og MPAAs forsøk på å kontrollere markedet med rettssaker og teknologi som Digital rights management.
I midten av 2005 mottok BitTorrent finansiering fra investoren David Chao i Doll Capital Management, og i slutten av 2005 gjorde Cohen og Navien en avtale med MPAA og å fjerne alle lenker til ulovlig innhold fra den offisielle BitTorrent siden. Avtalen ble gjort med de syv største filmstudioene i USA.
Cohen har gitt seg selv diagnosen Aspergers syndrom. Han sier at sykdommen gir ham svært gode konsentrasjonsevner, men gjør det vanskelig for ham å forholde seg til andre mennesker. Han bor for tiden i San Francisco med sin kone Jenna og deres barn.
Løvstakken
Løvstakken (477 moh.) er et av de syv fjell rundt Bergen. Fjellet ligger mellom Fyllingsdalen og Bergensdalen. Fjellet gav også navn til en tidligere bydel i Bergen (nå del av bydelene Årstad og Fyllingsdalen). Løvstakken og tilliggende skoger er populært turterreng blant lokalbefolkningen. Kjente landemerker på Løvstakken er blant annet "Jesus Lever-steinen" og Skillingsbollen.
Det er merkede turstier opp mot Løvstakken fra blant annet Løvstakkveien, Solheimslien, Øvre Riplegården, Frydenbølien, Øvre Fredlundsvei, Langegården, Krohnegården, Rosenlundveien, Nils Langhelles vei, C.J. Hambros vei, Bråtet og Øvre Kråkenes.
Fjelltopper på Løvstakken
Løvstakken henger sammen med de lavere fjelltoppene Gullsteinen (351 moh.) mot sør, Ravnefjellet (300 moh.) og Klauvsteinen (257 moh.) mot nordvest og Strandafjellet (294 moh.) mot nord. På Strandafjellet kom det flaggstang i 2006 like ved varden. På de store og små fjellkollene mellom Melkeplassen og Solheim er det andre gamle fjellnavn som har vært i bruk til ulike tider: Nilsafjellet, Liafjellet, Strandehaugen, Skinneberget, Bagndalsfjellet, Store- og Litle Ramnefjellet, Regnhatten og Dansebakken.
Navnet Løvstakken
På vestsiden av Løvstakken lå en gård med samme navn som fjellet. Denne lå litt sør for skytebanen på Krohnegården. Men det er uvisst om navnet først ble brukt om fjellet eller om gården. På et bykart fra 1690 heter det Lauvstock Field eller Lauvstak Field. I et dokument fra en grensesak mellom Solheim og Kronstad i 1727 kalles det Loustokken. På et kart fra 1770 finner vi navneformen Laustak. På kartet til Christies grenseforretning for Solheim i 1776 står det Lauvstakken. I en innstilling fra 1779 om anlegg av postveier på fjellet, bruker bonden Henrik Løndahl navnet Laustakken. I tillegg til disse variantene brukte man på 1700-tallet også navnet Solheimsfjellet. Fra 1800-tallet ble navnet stadig oftere skrevet Løvstakken.
Løvstien
I 2015 åpnet andre etappe av Løvstien. Dette er en turvei som strekker seg langs nord- og østsiden av Løvstakken fra Øvre Riplegården på Melkeplassen til Grønnlien og Søndre Skogveien. Første byggetrinn var fra Langeskogen til Grønnestølen, og ble ferdigstilt i 2009. Det siste stykket som forbinder Løvstien mellom Grønnestølen og Grønnlien er ca. 1 kilometer hvor det har vært tvist mellom grunneier og kommunen, noe som har forsinket byggeprosessen. Det er anlagt en rasvoll som Løvstien følger. Denne vollen kom til nytte i september 2018, da det gikk et ras i fjellsiden, og Løvstien måtte sperres av ved rasstedet.
Løvstakksiden
Løvstakksiden er en betegnelse på et tradisjonelt arbeiderstrøk som ligger rundt Ny-Krohnborg skole i boligområdet Solheim i Årstad bydel. Dette området ble rikt skildret i boken Guttene i Markegaten av Stig Holmås. Buekorpset i strøket er Løvstakkens Jægerkorps og idrettslaget er Ny-Krohnborg Idrettslag.
Det er ulike meninger om hvor grensene for dette området går, siden Løvstakksiden aldri har vært en offisiell bydel. Derfor vil det nok alltid være et diskusjonstema hvilke gater som tilhører dette området. Men i 2002 ble menighetene til St. Markus kirke og Solheim kirke slått sammen til Løvstakksiden menighet. Dette soknet dekker området fra Puddefjordsbroen i nord til Mindekrysset i sør, med Damsgårdssundet og Fjøsangerveien som grense i øst. Noen vil likevel mene at Løvstakksiden fortsetter et stykke sørover, til Grønnestølen og frem til Langegården.
Windows Cairo
Overblikk
Cairo ble gjort kjent på Microsofts Professional Developers Conference (PDC) i 1991 av Jim Allchin og ble vist fram under PDC i 1993, som hadde Cairo og Windows 95 som emne. Microsoft endret sitt syn på Cairo flere ganger; noen ganger kalte de det et eget produkt, andre ganger en samling teknologier. Bill Gates gjorde til og med et forsøk på å kalle det for en samling av abstrakte designmål, og nektet fullstendig for at det noensinne hadde vært et eget operativsystemprosjekt.
På sitt høydepunkt var Cairo et av de største gruppene hos Microsoft og hadde med seg flesteparten av deres ingeniørarbeidere og designtalent.
Funksjoner
Cairo tok i bruk distribuert databehandling for å gjøre informasjon tilgjengelig raskt og greit over verdensomspennende nettverk.
Brukergrensesnittet i Windows 95 ble bygd på det opprinnelige Cario-brukergrensesnittet. DCE/RPC ble en del av Windows NT 3.1. Innholdsindeksering er nå en del av Internet Information Server og Windows Desktop Search.
Den siste komponenten er Object File System. Det var en gang planlagt å bli en del av Windows Vista, i form as WinFS, men utviklingen ble stoppet i juni i 2006. Noen av teknologiene smeltet inn i andre Microsoft-produkt, slik som Microsoft SQL Server 2008, også kjent under kodenavnet «Katmai». Det ble senere bekreftet i et intervju med Bill Gates at Microsoft har planer om et program som Windows Media Player, Windows Photo Gallery, Microsoft Office Outlook osv. skal bruke WinFS som datalagringsmåte.
Piggyback
Piggyback var et oslobasert band som eksisterte mellom 1999 og 2001.
Medlemmer
Bandet ga ut en femspors EP i september 2000 kalt Knucklesandwich. I 2001 ga de ut to singler som ble playlistet i Radio Nova og andre lokalradioer. De spilte mange konserter i Oslo, og var blant annet oppvarmingsband for Crash Test Dummies på deres konsert på Betong i 2001.
Tommy Lorange Ottosen har senere hatt suksess som soloartist under navnet Tommy Tokyo.
Metacity
Før introduksjonen av Metacity i GNOME 2.2, brukte GNOME Enlightenment og Sawfish som dets vindusbehandlerere. Selv om Metacity er en del av GNOME prosjektet og laget for å integreres i GNOME-skrivebordet, krever det ikke at GNOME kjører, og GNOME kan brukes med forskjellige vindusbehandlere, så lenge de støtter ICCCM-spesifikasjonene.
Metacity er implementert i GTK+, som gjør det mulig å endre tema og gjør at det blander seg med andre GTK+ programmer.
Filosofi
Metacitys fokus er på enkelhet og brukbarhet heller enn overfladigheter og gimmick. Dets forfatter har karakterisert det som en: «kjedelig vindushåndterer for den voksne i deg. Mange vindushåndterere er som Marsmallows; Metacity er som Cheerios.»"
Tema
Til tross for at Metacity ikke har en komplett utviklingsdokumentasjon, har det blitt skrevet mange tema for Metacity. Et stort antall slike tema kan lastes ned fra GNOMEs kunst side, art.gnome.org. Det mest populære temaet er Clearlooks, som har vært GNOMEs standard tema siden versjon 2.12.
Kontrovers
Metacity, i motsetning til tidligere valg av GNOME vindushåndterere, har få konfigurasjonsvalg og dets innføring som standardvalg var en kontroversiell utvikling. De som var for Metacity sa at GNOME retter seg mot nye brukere av datamaskiner som ikke trenger den ekstreme konfigurabiliteten som Sawfish og Enlightenment gir. Havoc Pennington skrev et essay for å forklare hvorfor han skrev Metacity og forenklet GNOME-skrivebordet. Kritikere hevder at Metacity har ofret fleksibiliteten og kontrollen som vanligvis assosieres med Unix programmer. Denne oppfattede mangelen på fleksibilitet har ført til utvilkingen av utvidelser som Devil's Pie og Brightside.
Sydvestjylland
Eksterne lenker
Offisiell turistinformasjons-side om Sydvestjylland
Ralph Steadman
Ralph Steadman (født 15. mai 1936) er britisk tegneserie-tegner og karikatur-tegner.
Liv og virke
Ralph ble født i Wallasey, Cheshire, og vokste opp i Towyn i det nordlige Wales. Steadman gikk p[ Ysgol Emrys Ap Iwan (videregående), Abergele, East Ham Technical College og London College of Printing and Graphic Arts på 60-tallet. Han har jobbet som freelancer for blant andre Punch, Private Eye, the Daily Telegraph, the New York Times og Rolling Stone.
Steadman er kjent for sine politiske og sosiale karikaturer og tegninger, og også sine illustrasjoner i flere barnebøker. Han har også vunnet flere prizer, blant annet Francis Williams Book Illustration Award for Alice i eventyrland, the American Society of Illustrators' Certificate of Merit, W H Smith Illustration Award for I Leonardo, den nederlandske sølvpensel-prisen for Inspector Mouse, den Italienske  Critica in Erba prisen for That's My Dad, BBCs design-pris for frimerker, den franske Sort Humor-prisen, samt flere priser fra de engelske design-laugene. Han ble valgt til årets illustratør av American Institute of Graphic Arts i 1979.
Steadman jobbet i mange år sammen med den amerikanske journalisten og forfatteren Hunter S. Thompson, og tegnet illustrasjonene til mange av hans bøker og artikler. Han var med Thompson til Kentucky Derby i forbindelse med en artikkel for bladet Scanlan's Weekly. Han var også med på marathonløp på Honolulu som de to dekket for bladet Running, og han illustrerte både Frykt og avsky i Las Vegas og Fear and Loathing on the Campaign Trail '72. Karikaturene hans av Thompson er blant hans mest kjente arbeider:sigarettholder, pilotbriller og div. hodeplagg.
Steadman er med på den andre DVD-en fra Criterion Collection's utgave av Frykt og avsky i Las Vegas, i en dokumentar hvor han og HST planlegger tårnet og kanonen som senere ble brukt i Thompson's begravelse.
I tillegg til å illustrere egne verk, og samarbeide med Thompson, har Steadman jobbet med flere andre forfattere. Blant annet har han illustrert for Ted Hughes og Brian Patten. Han har også illustrert utgivelser av Alice i eventyrland, Skatten på sjørøverøya og Kamerat Napoleon.
Steadman illustrerer også Will Selfs artikler i avisen The Independent.
Nürenberggran
Nürenberggran er en gammel norsk måleenhet for vekt, brukt i apotekene.
En nürenberggran var 1/20 scrupel, dvs. 62 milligram.
Gerhard Schröder
Gerhard Fritz Kurt Schröder (født 7. april 1944 i Mossenberg i fristaten (og det tidligere fyrstedømmet) Lippe (nå i Nordrhein-Westfalen)) var Tysklands kansler fra 1998 til 2005, som leder for en koalisjonsregjering mellom det sosialdemokratiske partiet, SPD, og De grønne. Som kansler var han også formann for G8 i 1998. Han var dessuten formann for SPD fra 1999 til 2004. Før han ble kansler var han ministerpresident i Niedersachsen fra 1990 til 1998.
They Came from the Sun
They Came from the Sun er et musikkalbum med Astroburger, utgitt i 2006.
Gerhard Schröder
Schröder vokste opp i knappe kår i etterkrigstidens Vest-Tyskland. Han er utdannet jurist, og var i mange år en fremstående advokat, før han ble politiker. Han ble medlem av SPD i 1963 og var leder for partiets ungdomsorganisasjon, Jusos, fra 1978 til 1980.
Politisk karriere
27. oktober 1998, etter å ha vært ministerpresident i Niedersachsen siden 1990, ble han innsatt som tysk kansler. Schröder var den første sosialdemokratiske kansleren siden 1982 og man så på ham som begynnelsen på en ny tid. I forbindelse med «Agenda 2010», den økonomiske sparepakken, måtte han slite for å beholde velgerne sine. Den ble innført for å få fart på den tyske økonomien. Stor oppmerksomhet ble også rettet mot hans person da det ble klart at Schröder og finansminister Oskar Lafontaine ikke var samstemt og Lafontaine gikk av.
Schröder ble gjenvalgt ved de ordinære føderale valgene den 22. september 2002, takket være det gode valget hans regjeringspartner De grønne gjorde.
Schröder har også vært partiformann for SPD. Han etterfulgte Oskar Lafontaine som formann i mars 1999, og gikk av i 2004.
Forbundsdagsvalget 2005
Etter det negative resultatet av delstatsvalget i Nordrhein-Westfalen, der sosialdemokratene hadde regjert uavbrutt i nesten fire tiår, meddelte Schröder den 22. mai 2005 at han ønsket å få istand et nyvalg høsten 2005, til tross for at parlamentet ikke har mulighet til å oppløse seg selv. Etter voteringer og overprøving i domstolen ble nyvalget satt til 18. september 2005.
I Forbundsdagsvalget 2005 fikk han sterk konkurranse om kanslervervet fra Angela Merkel. Valgresultatet viste at SPD og De grønne tapte sitt flertall i forbundsdagen, samtidig som de borgerlige ikke heller hadde flertall. De etterfølgende dagene var preget av et politisk vakuum. Etter sonderinger mellom SPD og CDU ble disse enige om å danne en storkoalisjon, hvorpå Schröder meddelte at han trakk seg tilbake fra tysk politikk.
Kontakt med Russland
Gerhard Schröder har et nært forhold til Russlands president Vladimir Putin. Etter at Schröder gikk av som forbundskansler har han hatt flere viktige verv knyttet til russiske energiselskaper, og i februar 2022 krevet han at Ukraina måtte slutte med sin sabelrasling overfor Russland.
Familieliv
Schröder har vært gift fem ganger:
Doris Köpf hadde en datter med inn i ekteskapet fra et tidligere forhold. Sommeren 2004 adopterte ekteparet Schröder en tre år gammel russisk jente fra et barnehjem i St. Petersburg. Schröder har selv ingen biologiske barn.
Utmerkelser
Schröder ble æresmedlem i det tyske fotballforbundet, men mistet dette æresmedlemskapet grunnet sitt verv i det russiske oljeselskapet Rosneft og sin nære kontakt med Russlands president Vladimir Putin under Russlands invasjon av Ukraina 2022.
Fossa pterygopalatina
Fossa pterygopalatina (mellomansiktet) er et område formet som en opp-ned tåre mellom beinene på den laterale siden av skallen, direkte bak overkjevebeinet.
Flere nerver og kar går gjennom området:
Alle tennene i overkjeven blir innervert og får sin blodforsyning fra Nervus og Arteria maxillaris, som passerer gjennom fossa pterygopalatina.
Hans Rasmus Kjæstad
Hans Rasmus Gjeisar Kjæstad (født 2. januar 1947 i Porsgrunn) er en norsk skogbruker og politiker (H). Han var vararepresentant til Stortinget fra Oslo 1997–2009, og møtte fast for statsråd Kristin Krohn Devold 2001–2005
Han vokste opp i Borgestad på Grenland som sønn av en psykiater, men har vært bosatt på Torshov i Oslo i voksen alder. Etter Skien gymnas studerte han til cand.mag. i offentlig rett, statsvitenskap og engelsk ved Universitetet i Oslo i 1970-årene. Kjæstad har siden vært skogbruker med 6 500 mål skogeiendom i Elverum, der han også har drevet utleie av hytter og jaktterreng.
I midten av 1970-årene var han styremedlem i Den Konservative Studenterforening og leder for Europabevegelsens ungdomsorganisasjon i Oslo. Kjæstad var varamedlem av Oslo bystyre 1984–1995, og satt som medlem av Oslo skolestyre 1984–1987, leder i Oslo landbruksnemnd 1988–1995 og leder i Oslo fylkeslandbruksstyre fra 1996. Han har vært medlem av Oslo Høyres hovedstyre og representantskap. Som møtende vararepresentant på Stortinget 2001–2005 var Kjæstad medlem av Stortingets samferdselskomité og jernbanepolitisk talsmann.
Han var dommer i Oslo forliksråd fra 2008 og fra 2013 leder av Oslo forliksråd, råd 4. Kjæstad har vært leder av Torshov Høyre, og leder av sosialt distriktutvalg 3 i Oslo.
Ung i RIF
Ung i Rådgivende Ingeniørers Forening (URIF) ble etablert i Oslo i 2006 etter initiativ fra RIF (Rådgivende ingeniørers Forening), og har siden den gang fått lokalavdelinger i Stavanger, Bergen og Trondheim. Hensikten med å opprette en egen avdeling for de yngre medarbeiderne i konsulentfirmaer, er å gi et talerør for de unge i bransjen og fronte saker som de under 35 år er opptatt av. URIF er alltid representert på RIFs høstmøte og har i dag en representant i RIF-styret for å fremme dialogen mellom veteranene og ungdommene.
Hver måned utnevnes derfor «månedens unge rådgiver» på nettsidene til RIF. Dette er en uformell serie der hensikten er å presentere unge teknologer i rådgiverbransjen. I tillegg deles prisen «Årets unge rådgiver» ut på RIFs årlige høstmøte. Prisen gis for fremragende arbeid innenfor prismottakers arbeidsområde.
For å nå de overordnede målene om å fremme erfaringsutveksling og synliggjøre RIF både internt og eksternt, arrangerer URIF kurs, ekskursjoner og sosiale møter. Det lokale URIF-styret sender ut invitasjoner til arrangementer, og alle under 35 år i RIFs medlemsbedrifter kan møte opp. URIF bidrar med sine arrangementer til sosial og faglig nettverksbygging.
Britt Hildeng
Hildeng var medlem av Oslo bystyre i årene 1972–1979 og 1992–1999. Fra 1992 til 1997 var hun kommunalråd i Oslo. Hun ble innvalgt på Stortinget fra Oslo i 1997 og satt i tre perioder fram til 2009.
Hildeng spilte en sentral rolle i forbindelse med plasseringen av Den Norske Opera i Bjørvika.
Fylkesvei 3610
Fylkesvei 3610 går mellom Enge og Kistevik i Grimstad kommune. Veien er 2,2 km lang.
Frem til 2019 hadde veien betegnelsen fylkesvei 38 (Aust-Agder).
Finally Arrives
Finally Arrives er en EP med Astroburger, utgitt i 1991.
Peder Iversøn til Fritsø
Peder Iversøn til Fritsø (1551–1616) var lensherre i Brunla og Numedalens len.
Bakgrunn og familie
Peder Iversøn var født på Fresje ved Farris i nåværende Larvik kommune i 1551 «Torsdagen næst for St Pauli Converthoris dag».
Utdanning
Peder gikk først på skole i Oslo, studerte så i Rostock og gikk deretter i tjeneste i marinen hos slektningen, admiral og lensherre over Brunla len, Hans Lauridsen til Oddenstrup.
Ekteskap
Peder ble gift med Margrethe Joakimsdatter Breide til Nørgaard (oppreist kronet løve). Hun ble undervist av huslærer til hun var 7 år og kom så i klosterskole – slik det var vanlig. Mora døde da hun var ca. 10 år og hun kom da til en slektning på Akershus, som var gift med stattholder Poul Huitfeldt. Det var han som holdt bryllup da hun ble gift med Peder Iversøn i Halmstad i 1579. Far til Margrethe Breide var Joachim Breide til Vorgård. Han var bror av Karen Breide, gift med Gunde Lange d.e. Foreldre til Joachim og Karen var Hans Breide og Tale Emmiksen. Det er en minnestein over Joakim i sakristiet i Hammelev kirke.
Mor til Margrete Breide var Emerence Emmiksen. Anene hennes kan studeres nærmere i artiklene Hedrum kirkes heraldikk og Tanum kirkes heraldikk.
Datteren Emmerentze
Datter til Peder til Fritsø, Emerense eller Emmerenze, var født 1587 og døde 1639. Hun var først gift med Hans von Mehlen, seinere med Klaus Eilertsen Brockenhus. Emmerentze og ektemaken Klaus Eilertsen Brockenhus hadde godset Fresje en kort periode fra 1617 til 1623. Brockenhus var landdommer på Fyn. Han hadde kausjonert for slekt og venner (over 100.000 rdl), og måtte ut med kontanter da kongen sa opp lånene. Den 15. desember 1623 solgte Brockenhus derfor Fresje til Gunde Lange.
Sønnen Iver
Peders eneste sønn, Iver (d.y.), studerte i flere land (England, Frankrike, Tyskland, Italia og Nederland). Han kom så hjem, men etter ett år på Fritsø, dro han ut igjen, men ble syk og døde i 1615 i Rostock, bare 22 år gammel. Han var da forlovet med Margreta Urne.
Utdrag fra likprekenen
Likprekenen over Peder ble holdt av Peders egen "hoffprediger", Hans Jersin – Jersins gravplate finnes i kirkegolvet i Hedrum kirke; navnet på gravplaten er Johannes Jacobssøn Jersenius, og han døde i 1637. Likprekenen lød Han var Hjemme til sit 7de Aar opfødt og oplært i Gudsfrygt og sin Børnelærdom, da sendte Forældrene han til Oslo Skole at informeres i boglige Kunster, Skrivning, Læsning og anden Gudlighed, Tøigtighed og gode Sæder; og der var han i 3 Aar, derpaa sendte de ham til Rostok for at lære det Tyske Sprog og bevandre sig udi Tyske Steder og øve sig adskillige ridderlige Øvelser. Der ophold han sig ligeledes i 3 Aar; For at han ydermere kunde prøve og forsage Verden forskrev hans Fader ham til sin Broderson, Hans Laurizsøn til Odenstrop j Sjæland, som den Tid var K. F2 Skibsamiral, og i hans Tjeneste var Peder Jfverssøn i 3 Aars Tid. Derpaa blev han sat til Chfer Valkendorp til Glorup, og paa 3 Aars Tid i hans Tjeneste lod sig bruge udi den anden Svenske Fejde, som en Ærlig Adelsmand, vel anstod.
Nu var han paa sit 19de Aar, og da kaldte hans Fader, som befandt sig svagelig, formedelst sin Alderdom, ham Hjem, og da han havde været Hjemme ½ Aars Tid, døde Faderen [dette bliver omtr. 1570 eller 1569]. Efter Faderens død holdt han med sin Søster, Jfru Ulfvilde Jfversdatter, Hus paa Fridsø paa 10 Aars Tid.
A. 1579 d. 28 Oct. Søndag for S. Simonis Judæ Dag ægtede han Margreta Breide, en Datter af E. V: Jochim Brejde til Vorgaard. Deres Bryllup stod vdi Halmstad, og Povel Hvitfeld gjorde det. Sex Aar derefter blev han af Kongen forlænet med Brunlag og Nomedal Læn [rimeligen 1589], hvilket han paa 31 Aars Tid har havt i Forvaltning, og imedlertid beflittet sig paa at holde hver ved Norges Lov og Ret, den Fattige saavelsom den Rige, og altid lagt sig efter at ville have alle og hver, den F. saavelsom den R. til Vens, saa meget muligt.
Barselsgilde for sønnen Iver i 1593
Biskop i Oslo, Jens Nielssøn, besøkte Fresjeborgen flere ganger. En gang kom han over isen på Farris. Han deltok også i barselsgildet da Peder Iversøn døpte sønnen Iver 23. september 1593. Da var bygg nr 2 nettopp gjort ferdig. Biskopen har beskrevet interiøret i Fresjeborgen på denne måten: "Den store sall, som folckit vaare til giest vdj, vaar megit stor, och panelet rund omkring baade vegger och tag, och vaar megit statteligt giort och vdgraffut. Och vaar altsammen farffuit met guel farffue och somesteds suart besprengd och met oliefarffue, saa at det glimmet deraff"Hans Dresselberg var kjøkemester (var giftet inn i Galle-ætta). Magister Halvard Gunnarssøn var en av fadderne. I borgstuene satt "den gemeine mann". Gildet foregikk i den nye storsalen. Biskopen listet opp hele bordplasseringen – et herrebord og et damebord:
Herrebordet
Det var også andre gjester ved herrebordet
Perioden 1599–1614
"Vid, at vi naadigst for nogle vore gode Mænds underdanigste og flittige Intercessioner og Forbøns Skyld for denne Gang have benaadet Olaf Rydtzland i Opdal i Numedals Len paa sit Liv, som nu til denne Herredag for adskilligt Mytteri og Oprørs Skyld, som han iblandt Almuen der udi dit Len har opvakt, en Dom er overgangen, dog med den Kondition, at han skal bøde til os 200 Daler. Bedende dig og ville, at du henholder forne Olaf Rydtzland med det forderligste til obbemeldte 200 Rigsdaler Betaling og siden lader ham passere og derhos tager af ham en Forpligtelse, at han under Livs Straf ei efter denne Dag ydermere sig her udi vort Rige Norge skal lade finde. Hvis Penge du udi saa Maade annammer, haver du dig at lade føre udi Regnskab."
Makeskifte med Kronen 1614
C. IV. G.a.v., at efterdi os elskelige Peder Iverssøn til Fritsø, vor Mand, Tjener og Befalingsmand over Brunla og Numedals Lene, nu for Magelaug og evig Eiendom underdanigst haver udlagt til os og Norges Krone dette efterne Gods af hans Arvegods udi vort Rige Norge, i Akershuus Len paa Eker liggendes, som er: først Vestre Skarre, Laurits Nilssøn paabor, skylder aarligen til forne Peder Iverssøn 18L Korn, Fornød 1 Daler, for Arbeide 3 Mark, udi hvilken forne Gaard Peder Iverssøn altid Bygselen haver havt; af samme Gaard skyldes og aarligen til Joachim Gertssøn, Borger udi vor Kjøbsted Oslo, 18 L Korn; til samme Vestre Skarre er en sameieskov, udi hvilken forne Peder Iverssøn Fjerdeparten tilkommer, hvorudi findes Skov til Tømmer, Spirer, Bjelker og Sparrer, herforuden Fjerdeparten i en Kvernefos og Fjerdedelen i en "Halvøre Slede" i Jungersvands Fiskeri, af hvilke Lutter og Lunder ingen Landskyld afgaar.
Nok 2 B Smør udi en Gaard i Tunsberg Len, kaldet Reine, udi hvilken Gaard forne Peder Iverssøn eier og haver 3 B og 6 M Smør saa og en halv Hud, med hvilke forne 2 B Smør Landskyld vi Bygselen udi samme Gaard bekomme, og ligger til forne Gaard Reine en sameiende Skov med Søndre Reine, hvorudi findes hjælpelige Huustømmer og Sparrer.
- med al forne Gaardes og God's Rente og rette Tilliggelse, aldeles intet undtaget i nogen Maade, eftersom det Brev, forne Peder Iverssøn os underdanigst derpaa givet haver, ydermere formelder og udviser.
Da have vi derimod til fyldeste Vederlag naadigst igjen udlagt til forne Peder Iverssøn og hans Arvinger vore og Norges Krones Gaarde og Gods udi forne vort Rige Norge, udi Brunla Len liggendes, som er først: Dragenes, Lauritz Anderssøn paabor, skylder aarligen 1 Hud; nok vor og Norges Krones Rettighed og Herlighed udi Yttersrød, som Gunhild N. Paabor, skylder aarlig til os og Kronen 1 Hud; nok vor og KronensRettighed udi Frostved, Søfren Paulssøn paabor, skylder aarlig til os og Kronen 10 Kalvskind, til Gjerpen Kirke udi Bratsberg Len 9 Kalvskind og 1 B Lax, udi hvilken forne Gaard Bygselen os og Kronen altid fulgt haver; nok Langøen, som Gest paabor, skylder aarlig en halv Hud.
Hvilke forne vore og Norges Krones Gaarde og Gaardparter og Gods med al deres Rente og rette Tilliggelse [etc]
Perioden 1615–1616
Peder flyttet administrasjonen av Brunla til Fresje. Før han døde i 1616, hadde han også satt i gang jernproduksjon på stedet (i liten skala). I 1623, da Gunde Lange overtok Fritzøe/Fritsø, fantes det sju-åtte sager, seks kverner/møller, ei jernhytte og ei stampe (vanndrevet stampeverk ble bl.a. benyttet til stamping av vadmel).
Arne Lyng
Arne Lyng (født 29. september 1962 i Darmstadt i Tyskland ) er en norsk lagdommer ved Agder lagmannsrett. Den 23. desember 2011 ble det kjent at han, sammen med Wenche Elizabeth Arntzen, skulle lede hovedforhandlingen i straffesaken i Oslo tingrett mot Anders Behring Breivik, som sto tiltalt for terror og massedrap etter terrorangrepet i Norge 2011. Rettssaken startet 16. april 2012 og ble avsluttet 22. juni.
Bakgrunn
Lyng har tidligere jobbet som dommerfullmektig i Vesterålen tingrett, rådgiver og spesialrådgiver i Kredittilsynet, hovedsekretær i Banklovkommisjonen og som advokat i Advokatfirma Lyng & Co., før han ble tingrettsdommer i Oslo tingrett og senere lagdommer i Agder lagmannsrett.
Lyng er nevø av Jon Lyng, kjent som forsvarer i Treholt-saken. Hans bestefar var tidligere statsminister, utenriksminister, stortingsrepresentant og Høyre-leder John Lyng, som også var jurist og blant annet aktor under landssvikoppgjøret.
Gran (vekt)
Gran (av latin granum = korn) er vektenhet som har blitt benyttet over store deler av Europa, også i Norge. Det er usikkert når det ble tatt i bruk, men enheten var i bruk i unionstiden i middelalderen.
Wilmer Valderrama
Wilmer Eduardo Valderrama (født 30. januar 1980) er en amerikansk skuespiller, best kjent for rollen som Fez i situasjonskomedien Et syttitallsshow og som programleder i MTV-serien Yo Momma.
Pāua
Pāua eller svartfotpāua (Haliotis iris) er en art av spisbar øresnegl som lever i havet rundt New Zealand, der den trives i kystnære farvann på 1–10 m dyp. Arten tilhører slekten Haliotis, som inngår som eneste slekt i familien Haliotidae.
Gran (vekt)
Gran ble også brukt som vektenhet for verdifulle metaller i Danmark-Norge, blant annet for gull og sølv. Ett gran gull var lik 1/4 karat eller 1/96 mark gull. Ett gran sølv var lik 1/16 lodd eller 1/96 mark sølv.
Kilder
Grain (mass) Grão (medida) Grain Grain
Pāua
Den og dens slektninger i øresneglfamilien lever under vann langs klippekyster. Pauaen blir høyt verdsatt for skallets fargesprakende perlemor på innsiden, som man kan lage vakre smykker av, og mange synes at kjøttet er en velsmakende delikatesse. Man kan dessuten dyrke glansfulle perler i den.
Pauaen er én av de over 100 artene av øresnegler som finnes i verden. Sør-Afrika og California har sine arter. I Japan kalles øresnegl awabi, i Australia muttonfish og på øya Guernsey i Den engelske kanal ormer. Men det er bare i det kalde vannet i det sørlige Stillehavet at man kan finne New Zealands stedegne, fargestrålende øresnegl, pauaen (Haliotis iris).
Innhold og farge
Innsiden av pauaens skall består vekselvis av proteinlag og kalklag som bygger seg opp og bryter lyset slik at det oppstår iriserende farger, omtrent slik tilfellet er med opaler. Pauaen blir derfor kalt havets opal. Synker temperaturen i havet, får det øresneglene til å gå i "dvale", eller falle i søvn. Da vokser lagene i skallet saktere. Fargevariasjonen kan ifølge en ekspert på pauaer skyldes næringsstoffer fra vannet og de forskjellige fargene på tang og tare som pauaen spiser.
Bruksområder i dag
Pauaens mørke utside ser ikke særlig appetittlig ut, men urbefolkningen på New Zealand, maoriene, har i flere hundre år satt stor pris på pauaens kjøtt. Den delen av pauaen som kan spises, er en stor muskel, eller fot. Det er denne foten pauaen bruker når den beveger seg langs steinene der den holder til. Maoriene har også brukt skallet til fiskeagn og pynt og dessuten til smykker og til øyne i sine treskjæringsarbeider. Pauaen er nå mer populær enn noen gang før. Det er nesten obligatorisk at man kjøper seg et pauasmykke hvis man besøker New Zealand.
I dag er det mange som høster pauaer ved å dykke etter dem — uten noe dykkerutstyr. Som eksportartikkel er den blitt en millionindustri. For å sikre pauaens fortsatte eksistens i New Zealands farvann er det blitt innført en kvoteordning. Det meste av kjøttet blir hermetisert for å bli solgt på det asiatiske markedet, og noe blir fryst og sendt til Singapore og Hongkong, der paua er ettertraktet luksusmat. Den blir ofte servert rå og skåret i skiver, slik sushi serveres. Det er så stor etterspørsel etter pauakjøtt i andre land at mange newzealendere aldri har smakt det, enda det er rikelig med pauaer i newzealandske farvann.
Oppdrettsanlegg
For å dekke den økende internasjonale etterspørselen etter paua bruker leverandører nå moderne akvakultur. Oppdrett av andre typer øresnegler har vært vellykket i Australia, Japan og USA. Takket være slik ny teknologi kan man dyrke pauaer i temperaturregulerte bassenger langt fra deres naturlige hjem i havet.
Pauaperler
I tillegg til at man kan få skjellsmykker og god mat fra pauaen, kan pauaen produsere skinnende perler. Naturperler fra pauaer som lever i havet, er sjeldne. Men de kan dyrkes ved hjelp av en metode som den franske vitenskapsmannen Louis Boutan utviklet i 1890-årene. Resultatet blir en halvkuleformet perle som har de samme praktfulle fargene som skallet. Hvordan går man fram? Man fører små kuler inn i pauaen, vanligvis tre steder — to steder langs siden og ett sted bak. Pauaen vil litt etter litt dekke disse fremmedlegemene med lag av perlemor, som blant annet består av kalsiumkarbonat og conchiolin. Etter minst 18 måneder — og tusenvis av lag — er en liten blisterperle blitt til.
Det kan ta opptil seks år å dyrke fram en stor perle. Cirka 1 av 50 pauaer produserer en nærmest perfekt blisterperle — en perle med jevn overflate, strålende farge og eksepsjonell glans.
Forskere har ennå ikke klart å dyrke fram en helt rund perle fra en paua. Grunnen til det er at pauaen, i motsetning til en østers, har en muskel i magen som vil spytte ut kuler som måtte bli plassert i fordøyelsessystemet. Kanskje noen en vakker dag finner ut hva som skal til for å dyrke fram den til nå uoppnåelige kuleformede perlen. I mellomtiden kan vi glede oss over alt det som denne anvendelige øresneglen kan gi oss — glansfulle smykker, god mat og et skall i vakre farger.
Pauaens skall består først og fremst av kalsiumkarbonat, det samme stoffet som et kritt består av. Men pauaens skall er minst 30 ganger sterkere enn krittet!